recursal/SuperWikiNEXT-32B huggingface dataset:
**Sir William Cleaver Francis Robinson** GCMGGCMG (14 Januari 1834 – 2 Mei 1897) merupakan pentadbir penjajahan British dan juga bergelar komposer muzik yang pernah pengarang beberapa buah lagu terkenal. Beliau pernah menjadi Gabenor Kepulauan Falkland, Leftenan-Gabenor Pulau Prince Edward, Gabenor Australia Barat, Gabenor Australia Selatan dan Gabenor Negeri-negeri Selat.

Biografi
--------

Robinson merupakan anak keempat dari Laksamana Hercules Robinson. Pada tahun 1858, beliau menyertai perkhidmatan Pejabat Penjajahan sebagai setiausaha peribadi kepada abangnya, Hercules Robinson, Baron Rosmead Pertama, yang kemudian menjadi Leftenan Gabenor untuk St Kitts.

Beliau pernah bernikah pada tahun 1862, dan dilantik menjadi 1Gabenor Kepulauan Falkland pada tahun 1866. Pada 10 jun 1873 dia dilantik menjadi Leftenan Gabenor Pulau Prince Edward yang pertama.

Setelah meninggalkan Pulau Prince Edward beliau telah dilantik sebagai Gabenor untuk Australia Barat untuk tiga penggal – 1875-1877, 1880-1883 dan 1890-1895 – termasuk peralihan koloni kepada pemenrintahan sendiri pada tahun 1890. Beliau membuat KCMG pada 1877 dan GCMG pada1887.

Di antara tiga penggal di pejabat Australia Barat, beliau mengambil alih pejabat Gabenor Negeri-Negeri Selat (1877-1879) dan Gabenor Australia Selatan (1883-1889), pada masa yang sama beliau bertindak sebagai Presiden Suruhanjaya untuk mengatur Pameran Antarabangsa Adelaide Jubilee pada tahun 1887 selain bertanggungjawab memulakan jurusan Sarjana Muda Muzik di Universiti Adelaide.

Robinson bersara dari tahun 1895 ketika berusia 61 tahun, dan meninggal dunia dua tahun kemudian di Kensington Selatan, London, pada 2 Mei 1897.

Rujukan
-------

1. 1 2 3 4  Carlyle 1901. sfn error: no target: CITEREFCarlyle1901 (help)
2. ↑  "'Varsity Chairs". *The News*. XVII, (2, 553). South Australia. 23 September 1931. m/s. 6. Dicapai pada 29 May 2016 – melalui National Library of Australia. More than one of `|work=` dan `|newspaper=` specified (bantuan)CS1 maint: extra punctuation (link)Lebih daripada satu `|work=` dan `|newspaper=` dinyatakan (bantuan)

Pautan luar
-----------

* Perlembagaan Pusat Australia Barat
* Biografi di *Kamus Kanada Biografi Online*
* Pangeran Edward Pulau
**Mawar Shafie** merupakan salah seorang penulis wanita di Malaysia warga Johor kelahiran Singapura. 

Mawar Shafie dilahirkan pada pada 27 Februari 1971. Ibu bapanya menetap di Johor Bahru. Mawar Shafie giat menulis bagi menghasilkan cerpen. 

Mawar Shafie memiliki kelulusan Sarjana Sastera dari Universiti Kebangsaan Malaysia (UKM) sebelum melanjutkan pengajiannya di peringkat Ijazah Doktor Falsafah di National Institute of Education, Nanyang Technological University, Singapura.

Karya
-----

Antara kumpulan cerpen beliau beliau ialah Zel(1998), Montaj II(2002) dan Masitah(2008).

Pencapaian
----------

* Penerima Anugerah Akademik Negara ke-12 (Seni dan Kreativiti) 2018
* Hadiah Sastera Utusan Melayu-Public Bank bagi tahun 1994, 1995, 1997, 1998 dan 1999,
* Hadiah Sastera Perdana Malaysia 1996/1997,
* Hadiah Sastera Esso-GAPENA X,
* Hadiah Sastera Berunsur Islam IX 1996,
* Hadiah Sastera Darul Ta’zim II (1999), IV(2003), V(2005)
* Hadiah Sastera Sempena Bulan Budaya Pulau Pinang 1996.

Beliau kini bertugas di UKM. Blog beliau boleh dilayari dilaman

Pautan luar
-----------

* Biodata Penulis Johor.
**William Bourdon** merupakan peguam warga negara Perancis yang dihalau keluar oleh Jabatan Imigresen Malaysia di Lapangan Terbang Antarabangsa Kuala Lumpur (KLIA) pada Julai 2011..

Peguam kes Altantuya Sahariibuu
-------------------------------

Pada 22 Julai 2011, akhbar online Malaysiakini melaporkan bahawa William Bourdon dijemput datang oleh NGO hak asasi manusia, Suaram untuk memberi ucapan / ceramah bagi mengumpul dana perbicaraan kes membabitkan pembelian kapal selam Scorpene dan peranan jurubahasa Altantuya Shaariibuu. Beliau sepatutnya menghadiri majlis penerangan di Pulau Pinang dan Ipoh yang diatur oleh Suaram. William dilantik menjadi peguam Suaram dalam kes yang dibicarakan di Paris, Perancis. Alias Ahmad selaku pengarah Jabatan Imigresen mengesahkan lelaki itu dihantar pulang ke Paris.

Dua buah kapal selam jenis Scorpene telah ditempah oleh kerajaan Malaysia daripada syarikat DCN pada 2002. Kapal selam itu sampai ke Pelabuhan Klang pada 3 September 2009 dan dinamakan KD Tunku Abdul Rahman.

Syarikat Malaysia yang baru ditubuhkan ketika itu, Primekar dikaitkan dengan Abdul Razak Baginda mendapat keuntungan besar dalam pembelian itu. Kes ini semakin panas kerana pembelian itu dibeli semasa Menteri Pertahanan Malaysia dan kini Perdana Menteri Malaysia, Datuk Seri Najib Tun Razak.

Rujukan
-------

1. ↑  Peguam 'Scorpene' dihantar pulang malam ini
2. ↑  "Malaysia to deport French lawyer in graft probe". Diarkibkan daripada yang asal pada 2011-11-09. Dicapai pada 2011-11-09.
Dalam teori nombor gabungan, masalah **Erdős–Graham** ialah masalah untuk membuktikan bahawa, jika set {\displaystyle \{2,3,4,\dots \}} daripada integer yang lebih besar daripada satu dibahagikan kepada subset banyak terhingga, maka salah satu daripada subset boleh digunakan untuk membentuk perwakilan pecahan Mesir bagi perpaduan. Iaitu, untuk setiap {\displaystyle r>0}, dan setiap {\displaystyle r} -pewarnaan integer lebih daripada satu, terdapat subset monokromatik terhingga {\displaystyle S} daripada integer ini supaya

{\displaystyle \sum \_{n\in S}{\frac {1}{n}}=1.}
Secara lebih terperinci, Paul Erdős dan Ronald Graham menjangkakan bahawa, untuk saiz yang cukup besar {\displaystyle r}, ahli terbesar {\displaystyle S} boleh dibatasi oleh {\displaystyle b^{r}} untuk beberapa tetap {\displaystyle b} bebas daripada {\displaystyle r}. Telah diketahui bahawa, untuk ini benar, {\displaystyle b} mestilah sekurang-kurangnya pemalar Euler {\displaystyle e}.

Ernie Croot membuktikan sangkaan itu sebagai sebahagian daripada tesis Ph.D beliau dan kemudian (semasa penyelidik pasca kedoktoran di UC Berkeley) menerbitkan bukti dalam *Annals of Mathematics.* Nilai yang diberikan oleh Croot {\displaystyle b} ialah sangat besar: ia merupakan {\displaystyle e^{167000}} paling banyak. Keputusan Croot berikut sebagai akibat daripada teorem yang lebih umum yang menyatakan kewujudan perwakilan pecahan Mesir bagi kesatuan untuk set {\displaystyle C} nombor licin dalam selang bentuk {\displaystyle [X,X^{1+\delta }]}, di mana {\displaystyle C} mengandungi nombor yang cukup banyak sehingga jumlah salingannya ialah sekurang-kurangnya enam. Konjektur Erdős–Graham mengikuti daripada keputusan ini dengan menunjukkan bahawa seseorang boleh mencari selang bentuk ini di mana jumlah kebalikan semua nombor licin ialah sekurang-kurangnya {\displaystyle 6r} ; oleh itu, jika integer ialah {\displaystyle r} -berwarna mesti ada subset monokromatik {\displaystyle C} memenuhi syarat teorem Croot.

Bentuk keputusan yang lebih kukuh, bahawa mana-mana set integer dengan ketumpatan atas positif termasuk penyebut bagi perwakilan pecahan Mesir bagi satu, telah diumumkan pada 2021 oleh Thomas Bloom, seorang penyelidik pasca doktoral di Universiti Oxford.

Rujukan
-------

1. ↑  Erdős, Paul; Graham, Ronald L. (1980). *Old and new problems and results in combinatorial number theory*. Monographies de L'Enseignement Mathématique [Monographs of L'Enseignement Mathématique]. **28**. Geneva: Université de Genève, L'Enseignement Mathématique. m/s. 30–44. MR 0592420.
2. ↑  Croot, Ernest S. III (2000). *Unit Fractions* (Tesis). University of Georgia, Athens.CS1 maint: multiple names: authors list (link)
3. ↑  Croot, Ernest S. III (2003). "On a coloring conjecture about unit fractions". *Annals of Mathematics*. **157** (2): 545–556. arXiv:math.NT/0311421. doi:10.4007/annals.2003.157.545. MR 1973054.CS1 maint: multiple names: authors list (link)
4. ↑  Bloom, Thomas F. (December 2021). "On a density conjecture about unit fractions". arXiv:2112.03726 [math.NT].

Pautan luar
-----------

* Halaman Web Ernie Croot
**Sekolah Kebangsaan Terentang** atau nama ringkasnya *SK Terentang*, merupakan sebuah Sekolah kebangsaan yang terletak di Km. 34, Jalan Chinchin.

Pada 2009, Sekolah Kebangsaan Terentang memiliki 75 pelajar lelaki dan 73 pelajar perempuan, menjadikan jumlah keseluruhan murid seramai 148 orang. Ia mempunyai seramai 21 orang guru.2009

Sejarah
-------

Tuan Haji Ganil Bin Haji Sudin merupakan anak jati Kampung Terentang. Beliau dilahirkan pada tahun 1880 di Kampung Terentang dan merupakan seorang guru agama yang mengajar Al Quran.

Sebagai seorang pendidik, beliau telah mengesyorkan agar didirikan sebuah sekolah di Kampung Terentang bagi memberi peluang untuk kanak-kanak mendapatkan pendidikan.[*perlu rujukan*]

Pada peringkat awal, penduduk kampung telah mengadakan pertunjukkan amal untuk membeli sebidang tanah. Usaha ini berjaya dan dengan bantuan dari penduduk kampung, sekolah ini telah siap dibina pada 1949 dan dirasmikan oleh Pegawai Daerah Jasin ketika itu.

Pencapaian
----------

Alamat
------

Sekolah Kebangsaan Terentang
Km. 34, Jalan Chinchin
77000, Jasin
Melaka, Malaysia
Telefon = 6065246537
Fax = 6065246537

Pautan luar
-----------

*
Getah bernilai modulus Young yang sangat rendah.
**Modulus Young** atau **modulus tegang** (bahasa Inggeris: *tensile modulus*code: en is deprecated ) atau **modulus anjal** (*elastic modulus*), adalah ukuran kekakuan sesuatu bahan anjal yang ditakrifkan sebagai nisbah tegangan dalam sistem koordinat Cartes terhadap terikan sepanjang paksi pada jangkauan tegangan di mana hukum Hooke berlaku. Dalam mekanik benda padat, lengkung tegasan-terikan pada titik tertentu disebut dengan modulus tangen, modulus tangen perolehan lengkungan linear awal inilah modulus Young yang boleh dinilai secara menguji kekuatan tegangan sesuatu bahan. Pada bahan anisotropik, modulus Young mempunyai nilai yang berbeza-beza bergantung kepada arah bahan dikenakan terhadap struktur bahan.

Ia penggambaran modulus keanjalan yang paling umum selain modulus pukal dan modulus ricih/geser.

Modulus Young dinamakan sempena Thomas Young, seorang ilmuwan Inggeris abad ke-19. namun konsep yang sama dikembangkan terlebih dahulu oleh Leonhard Euler pada tahun 1727, eksperimen pertama yang memanfaatkan konsep sama dengan modulus ini dilakukan oleh Giordano Riccati pada tahun 1782.

Lihat juga
----------

* Hukum Hooke
* Kekakuan

Rujukan
-------

1. ↑  IUPAC. *Compendium of Chemical Terminology* (ed. ke-2). Dicapai pada 26 Sep 2013.
2. ↑  *The Rational Mechanics of Flexible or Elastic Bodies, 1638–1788*: Introduction to Leonhardi Euleri Opera Omnia, vol. X and XI, Seriei Secundae. Orell Fussli.

Pustaka
-------

* ASTM E 111, "Standard Test Method for Young's Modulus, Tangent Modulus, and Chord Modulus,"
* The *ASM Handbook* (various volumes) contains Young's Modulus for various materials and information on calculations. Online version (langganan diperlukan)

Pautan luar
-----------

* Matweb: free database of engineering properties for over 63,000 materials
* Young's Modulus for groups of materials, and their cost

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Siti Hajar Sadli** (41–42 tahun) merupakan pembantu rumah (amah) warganegara Indonesia yang diseksa oleh majikannya di Malaysia pada hari Isnin, 8 Jun 2009. Siti Hajar berasal dari Garut, Jawa Barat. Majikannya ialah seorang ibu tunggal yang bernama Hau Yuan Tyng (51–52 tahun).

Siti Hajar bekerja di Lanai Kiara Condominium, Jalan Kiara 3, Mont Kiara pada bulan Februari dan Jun 2009. Dia yang beragama Islam mendakwa dia diberi makan nasi berlaukkan daging babi sejak hampir tiga tahun bekerja dengan majikannya itu. Dia juga mendakawa bahawa dia bukan sahaja dipukul dengan benda keras termasuk kayu, malah dia juga dijirus air panas di anggota badannya sehingga melecur.

Seorang pemandu teksi menghantar Siti Hajar ke Kedutaan Indonesia. Kemudian, dia dibawa ke Pusat Perubatan Universiti Malaya (PPUM) untuk pemeriksaan dan rawatan lanjut selama empat hari.

Pada 12 Jun 2009, dia bertemu dengan kakaknya, Nani Suriani selepas hampir tiga tahun tidak berjumpa di perkarangan lobi Kedutaan Indonesia, Kuala Lumpur. Merka turut ditemani Duta Indonesia ke Malaysia, iaitu Tan Sri Da'i Bactiar; dan wakil media tempatan dan Indonesia. Presiden Indonesia Susilo Bambang Yudhoyono telah berbual sekejap dengan Siti Hajar menerusi telefon bimbit milik Da'i Bactiar.

Rentetan peristiwa tersebut turut menjejaskan perhubungan Malaysia-Indonesia. Antara lain, pihak pemerintah Indonesia memutuskan untuk menghentikan sementara pengiriman tenaga kerja Indonesia ke Malaysia.

Perbicaraan
-----------

Di Mahkamah Sesyen Kuala Lumpur, Siti Hajar menceritakan dia disimbah air panas, manakala lehernya dikelar menggunakan pisau pemotong sayur. Dia juga mendakwa kerusi kayu patah digunakan untuk menyerangnya. Antara dakwaannya termasuklah lesung digunakan untuk menumbuk kaki serta kukunya manakala parang serta pisau kecil pula digunakan bagi mengelar lehernya; tukul besi digunakan untuk mengetuk hidung; mangkuk tandas digunakan untuk membersihkan muka yang berdarah kerana majikannya tidak membenarkan dia menggunakan sinki; dan Jeriji rumah sentiasa dikunci di samping tidak ramai orang lalu-lalang.

Dia melarikan diri dengan cara mengumpil pintu jeriji lewat malam sebelum menaiki lif dan menyorok selama beberapa jam dalam parit kecil di kondominium itu.

Hakim perbicaraan tersebut ialah SM Komathy Suppiah manakala timbalan pendakwa raya ialah Anselm Charles Fernandis. Peguam bela Hau ialah M Manoharan.

Majikannya telah dituduh dengan tiga pertuduhan dan disabitkan bersalah. Dia dijatuhkan hukuman selama empat tahun bagi pertuduhan pertama dan kedua dan enam bulan bagi pertuduhan ketiga.

Rujukan
-------

1. ↑  Susilo telefon Siti Hajar
2. ↑  Siti Hajar masih dirawat di PPUM
3. ↑  Mangsa Dera Dipertemukan Dengan Kakaknya
4. ↑  Amah sebak cerita azab didera majikan
5. ↑  Woman jailed 8 years for abusing maid.

Pautan luar
-----------

* Pengiriman TKI ke Malaysia Dihentikan
**Modulus keanjalan** ialah suatu nilai yang menentukan rintangan suatu bahan untuk dibengkokkan secara elastik, iaitu secara tidak kekal dan boleh kembali semula ke bentuk asal di bawah daya tegasan. Suatu bahan dengan nilai modulus keanjalan yang lebih tinggi membawa kepada kekakuan yang lebih tinggi. Secara asas, modulus keanjalan ditakrifkan seperti yang berikut:

{\displaystyle \lambda {\overset {\underset {\mathrm {def} }{}}{=}}{\sigma \over \epsilon }}

di mana *σ* ialah tegasan, yakni nisbah daya yang dikenakan terhadap objek kepada luas permukaan yang dikenakan daya dan *ε* ialah terikan, yakni nisbah perubahan saiz objek akibat daya yang dikenakan dengan saiz asal objek. Suatu modulus keanjalan juga boleh diambil daripada nilai kecerunan lengkung tegasan-terikan pada bahagian elastik.

Jenis
-----

### Modulus utama

Terdapat tiga jenis modulus keanjalan utama, yakni:

* Modulus Young, *E* yang menilai keanjalan tegangan yang ditentukan oleh nisbah tegasan tegangan kepada terikan tegangan.
* Modulus ricih, G atau *μ* yang menilai keupayaan objek mengalami kericihan dan ditentukan oleh nisbah tegasan ricih kepada terikan ricih.
* Modulus pukal, *K* yang menilai keanjalan volumetrik, yakni keanjalan apabila daya dikenakan dari semua arah yang ditentukan oleh nisbah tegasan volumetrik kepada terikan volumetrik.

### Modulus lain

Selain modulus di atas, terdapat juga beberapa jenis modulus keanjalan lain seperti nisbah Poisson, parameter pertama Lamé dan modulus gelombang-P.

Rujukan
-------

1. ↑  Askeland, Donald R.; Phulé, Pradeep P. (2006). *The science and engineering of materials* (ed. 5th). Cengage Learning. m/s. 198. ISBN 978-0-534-55396-8.
Berikut ialah watak-watak dalam siri manga dan anime My Hero Academia.

Watak utama
-----------

* **Izuku Midoriya** (緑谷 出久, *Midoriya Izuku*) / Nama adiwira**Deku** (デク) / Quirk: **One For All** (generasi kesembilan)

Disuarakan oleh: Daiki Yamashita
**Izuku Midoriya** (緑谷 出久, *Midoriya Izuku*) merupakan pelajar di Sekolah Tinggi U.A. kelas 1A. Kuasa *Quirk*nya ialah "One For All" ("Semua Untuk Satu") merupakan generasi kesembilan memiliki *quirk* tersebut. Pada asalnya Izuku tidak mempunyai *Quirk* dan seorang penakut juga amat kagum akan kesemua adiwira di bumi ini. Dengan pertolongan All Might, Izuku menjalani latihan selama 10 bulan untuk persediaan ujian kemasukan Sekolah Tinggi Yuei. Selepas menjalani latihan, All Might memberi separuh *Quirk* "One For All" kepada Izuku.
* **Katsuki Bakugo** (爆豪 勝己, *Bakugō Katsuki*) / Quirk**Letupan**

Disuarakan oleh: Nobuhiko Okamoto (Anime), Yuichiro Umehara (Vomic)
Katsuki merupakan rakan sekelas Izuku ketika sekolah menengah rendah dan Sekolah Tinggi U.A. Pada asalnya, Katsuki dan Izuku merupakan kawan rapat ketika kecil. Ketika itu, Katsuki terus berubah menjadi budak nakal dan membuli Izuku.
* **Ochako Uraraka** (麗日 お茶子, *Uraraka Ochako*) / Nama adiwira**Uravity** (ウラビティ, *Urabiti*) / Quirk: **Graviti Sifar**

Disuarakan oleh: Ayane Sakura
Ochako merupakan rakan sekelas Izuku di Sekolah Tinggi Yuei kelas 1A. Izuku telah menyelamatkan nyawa Ochako ketika menjalani ujian praktikal kelayakan ke Sekolah Tinggi U.A.
* **Tenya Iida** (飯田 天哉, *Iida Ten'ya*) / Nama adiwira**Ingenium** (インゲニウム, *Ingeniumu*) / Quirk: **Enjin**

Disuarakan oleh: Kaito Ishikawa
Tenya merupakan rakan sekelas Izuku di Sekolah Tinggi U.A. kelas 1A juga dilantik sebagai ketua kelas. Tenya mempunyai badan fizikal yang kuat. Walaupun sikap Tenya sangat teruk, dia sangat rajin menolong rakan dan memandang serius apa-apa cabaran yang berlaku. Pada asalnya menggunakan namanya sendiri sebagai nama adiwira dan akhirnya abangnya mewarisi nama adiwira **Ingenium** kepada Tenya setelah diserang oleh Pembunuh Adiwira Stain sehingga badan abangnya lumpur menyebabkan bersara menjadi adiwira.
* **Shoto Todoroki** (轟 焦凍, *Todoroki Shōto*) / Nama adiwira**Shoto** (ショート) / Quirk: **Separuh Ais Separuh Api**

Disuarakan oleh: Yūki Kaji
Shoto merupakan rakan sekelas Izuku di Sekolah Tinggi U.A.
* **Toshinori Yagi** (八木 俊典, *Yagi Toshinori*) / Nama adiwira**All Might** (オールマイト, *Ōru Maito*) / Quirk: **One For All** (generasi kelapan)

Disuarakan oleh: Kenta Miyake (Anime), Tessho Genda (Vomic)
All Might tenaga pengajar di Sekolah Tinggi U.A.. Kuasa *Quirk*nya ialah "One For All" generasi kelapan sebelum diwariskan kepada Izuku.
Kepala obuch (dengan peparuh yang digulung)
**Obuch** (disebut [o.bukh]), **obuszek** (disebut [o.bu.syék]) atau **obuszysko** (disebut [o.bu.syis.ko]) ialah sejenis senjata tangan sangat mirip dengan beliung penunggang kuda (Poland: *nadziak*code: pl is deprecated  disebut [na.jiak]) yang dipunyai dalam kalangan masyarakat Poland namun dengan perbezaan utama iaitu bentuk tergulung di sisi bertentangan mata obuch yang dikenali sebagai peparuh. Di Poland, adalah menjadi satu kebiasaan untuk membezakan jenis senjata ini dengan jenis matanya: jika ia mempunyai peparuh tajam dan tegak lurus, ia merupakan sejenis beliung penunggang kuda; jika peparuhnya melengkung ke bawah, ia merupakan sejenis obuch; jika ia mempunyai kepala kapak, maka itu ialah sejenis *czekan*code: pl is deprecated. Lazimnya terdapat kepala tukul di sisi bertentangan matanya.

Senjata ini mula dikembangkan dan digunakan dari abad ke-16 hingga ke-18 oleh golongan bangsawan atau *Szlachta*. Lazimnya ia mempunyai batang sepanjang 80-100 cm dan dibawa seperti tongkat, sering diikat dengan baldu dan benang emas. Pemakaian senjata ini sangat dibiasakan bagi golongan bangsawan tersebut sehingga tercermin dalam bahasa mereka seperti pepatah "obuch serasi pedang sepertimana cadar serasi katil" (Poland: *Bez karabeli ani z pościeli, bez obuszka ani od łóżka*code: pl is deprecated ). Ia sering digunakan sebagai senjata sekunder bersama pedang *karabela*.

Ia merupakan satu senjata yang sering digunakan dalam perlawanan. Ia dikatakan lebih selamat berbanding beliung penunggang kuda, namun perbezaannya tidak besar, oleh sebab itu dilarang membawa senjata sebegini ke sejmik-sejmik (dewan perhimpunan wilayah) dan juga ke beberapa gereja.

Kebudayaan suka ramai
---------------------

* Obuch merupakan senjata yang digunakan oleh salah satu unit bagi tamadun orang Poland di dalam permainan *Age of Empires II*.

Rujukan
-------

1. 1 2  "War Hammers - Nadziak, Czekan and Obuch". *Polish Renaissance Warfare*.
2. 1 2  Żygulski (junior), Zdzisław (1982). *Broń w dawnej Polsce na tle uzbrojenia Europy i Bliskiego Wschodu* (dalam bahasa Poland). Państwowe Wydawnictwo Naukowe. Text "ISBN 83-01-02512-8" ignored (bantuan)
3. ↑  "AVAILABLE NOW – Age of Empires II: Definitive Edition – Dawn of the Dukes!". *Age of Empires*.
Galian natron terkumpul di kawah Era Kohor di Pergunungan Tibesti, Chad
**Natron** adalah campuran natrium karbonat dekahidrat (Na2CO3·10H2O, sejenis abu soda) sebati dengan sekitar 17% natrium bikarbonat (NaHCO3 atau "soda penaik") serta sejumlah kecil natrium klorida dan natrium sulfat; malah bahan ini merupakan punca utama unsur natrium yang dikehendaki pada zaman dahulu lalu dinamakan sepunca dengan sebatian ini.

Bentuk tulennya putih hingga tidak berwarna manakala jenis-jenis yang berbendasing menjadi tampak kekelabuan atau kekuningan. Sebatian ini kadangkala dijumpai di dasar tasik masin yang muncul di persekitaran gersang.

Kegunaan
--------

Bahan ini sangat diperlukan dalam tamadun Mesir purba di mana masyarakat sana pernah menggunakan ia sebagai bahan pembersih seakan sabun setelah dicampur dengan minyak, malah ia dipakaikan seumpama ubat gigi serta campuran antiseptik untuk merawat luka. Ia digunakan sebagai bahan awet makanan dan pemutih pakaian. Ia juga dikenali dalam upacara pemumiaan kerana sifat menyerap air serta meningkatkan pH alkali membasmi bakteria setelah terdedah unsur karbonat kepada air.

Rujukan
-------

1. ↑  Shortland, Andrew; Schachner, Lukas; Freestone, Ian; Tite, Michael (2006). "Natron as a flux in the early vitreous materials industry: sources, beginnings and reasons for decline". *Journal of Archaeological Science*. **33** (4): 521–530. doi:10.1016/j.jas.2005.09.011.
2. ↑  Newton, David E. (1999). Baker, Lawrence W. (penyunting). *Chemical Elements*. U·X·L. m/s. 542. ISBN 978-0-7876-2847-5. OCLC 39778687.
Dalam bidang matematik, **sistem persamaan linear** ialah sekumpulan 1 atau lebih daripada 1 persamaan linear yang melibatkan pembolehubah sama.

Sistem linear dengan 3 pembolehubah menzahirkan sekumpulan satah. Titik persilangan ialah penyelesaiannya.
Jenis sistem linear bermakna yang paling mudah melibatkan 2 persamaan dan 2 pembolehubah:  

{\displaystyle {\begin{alignedat}{5}2x&&\;+\;&&3y&&\;=\;&&6&\\4x&&\;+\;&&9y&&\;=\;&&15&.\end{alignedat}}}  
  

Sistem umum yang mengandungi m persamaan linear dan n anu boleh ditulis sebegini:  

{\displaystyle {\begin{aligned}a\_{11}x\_{1}+a\_{12}x\_{2}+\cdots +a\_{1n}x\_{n}&=b\_{1}\\a\_{21}x\_{1}+a\_{22}x\_{2}+\cdots +a\_{2n}x\_{n}&=b\_{2}\\&\ \ \vdots \\a\_{m1}x\_{1}+a\_{m2}x\_{2}+\cdots +a\_{mn}x\_{n}&=b\_{m},\end{aligned}}}  
  

Suatu sistem persamaan linear bersifat homogen jika semua pemalarnya bernilai 0:  

{\displaystyle {\begin{alignedat}{7}a\_{11}x\_{1}&&\;+\;&&a\_{12}x\_{2}&&\;+\cdots +\;&&a\_{1n}x\_{n}&&\;=\;&&&0\\a\_{21}x\_{1}&&\;+\;&&a\_{22}x\_{2}&&\;+\cdots +\;&&a\_{2n}x\_{n}&&\;=\;&&&0\\\vdots \;\;\;&&&&\vdots \;\;\;&&&&\vdots \;\;\;&&&&&\,\vdots \\a\_{m1}x\_{1}&&\;+\;&&a\_{m2}x\_{2}&&\;+\cdots +\;&&a\_{mn}x\_{n}&&\;=\;&&&0.\\\end{alignedat}}}  
  

Penyelesaian sistem linear ialah pemerolehan nilai pembolehubah x1, x2, ... xn supaya setiap persamaan dipuaskan. Terdapat beberapa kaedah untuk menyelesaikan sistem persamaan linear: Penyingkiran pembolehubah, Penyingkiran Gaussian, Hukum Cramer dan penyelesaian matriks. Antara ciri-ciri yang ada pada sistem persamaan linear ialah kebebasan, keselarasan dan kesetaraan.

Rujukan
-------

1. ↑  Anton (1987, p. 2)

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
**Sistem otot** ialah sistem organ pada haiwan, termasuk manusia yang mengizinkan seekor makhluk untuk bergerak, mengekalkan suatu postur dan membolehkan aliran darah. Sistem otot pada vertebrata dikawal sistem saraf, walaupun beberapa jenis otot seperti otot jantung dapat berfungsi tanpa kawalan luar

Jenis otot
----------

Otot dibahagikan kepada tiga jenis utama, iaitu otot rangka, otot licin dan otot jantung/kardium.

### Otot rangka

Otot rangka ialah jenis otot yang melekat pada tulang. Bahagian tubuh manusia yang berdaging merupakan otot rangka. Hirisan melintang otot ini memperlihatkan beribu-ribu gentian otot. Gentian-gentian itu tersusun dalam berkas-berkas yang sejajar, dan terikat sesamanya oleh jaringan penyambung yang dilalui oleh pembuluh darah dan saraf. Ukuran diameter otot ini 50 mikron dengan panjang 2.5 cm. Pengecutan otot rangka adalah cepat, kuat, dan bersifat sedar (atas kemahuan empunya badan). Setiap gentian otot dibungkus oleh endomisium, dan kumpulan berkas gentian dibungkus oleh fasia propia atau perimisium, sedangkan otot (daging) dibungkus oleh selaput fasia super fisalis/epimisium. Endomisium, perimisium, dan epimisium bergabung membentuk urat (tendon) yang melekatkan otot pada tulang.

### Otot licin

Sel otot licin memiliki bentuk memanjang dengan kedua-dua hujungnya runcing, dan memiliki nukleus yang terletak di tengah sel otot. Serat miofibril pada otot licin bersifat homogen dan lebih kecil dari gentian otot rangka. Otot licin terdapat di dinding salur darah, dinding saluran pencernaan, paru-paru dan ovari. Otot ini bersifat lambat bereaksi dalam menerima rangsangan, tetapi dapat menahan kelelahan, dan bekerja di bawah pengaruh saraf tak sedar (tidak memerlukan kemahuan empunya badan).

### Otot jantung

Otot jantung dijumpai hanya pada dinding jantung. Struktur otot jantung menyerupai otot licin dengan nukleus terletak di tengah sel dan memiliki percabangan. Setiap percabangan pada otot jantung mempunyai jaringan pengikat yang disebut cakera selit. Otot jantung juga bekerja di bawah pengaruh saraf tak sedar, cepat bereaksi terhadap rangsangan, dan tahan terhadap kelelahan.

Rujukan
-------

1. ↑  Ross, Michael H. (2011). *Histology : a text and atlas : with correlated cell and molecular biology*. Pawlina, Wojciech. (ed. 6th). Philadelphia: Wolters Kluwer/Lippincott Williams & Wilkins Health. ISBN 9780781772006. OCLC 548651322.
2. ↑   Endang & Idun. (2009). Biologi Makhluk Hidup dan Lingkungannya
3. 1 2   Faidah Rachmawati. (2009). Biologi

| Kawalan kewibawaan Sunting ini di Wikidata |
| --- |
| Perpustakaan negara | 
* Jerman
* Israel
* Amerika Syarikat
* Republik Czech

 |
| Pangkalan data saintifik | 
* Terminologia Anatomica
	+ 2
	+ 3

 |
**Sekolah Jenis Kebangsaan (C) Liman** atau nama ringkasnya *SJK(C) Liman*, merupakan sebuah Sekolah jenis kebangsaan Cina yang terletak di Liman Kati.

Pada 2009, Sekolah Jenis Kebangsaan (C) Liman memiliki 70 pelajar lelaki dan 54 pelajar perempuan, menjadikan jumlah keseluruhan murid seramai 124 orang. Ia mempunyai seramai 14 orang guru.2009

Sejarah
-------

Pencapaian
----------

Pelajar yang ternama - Prof. Dr. Lam Wei Haur. Prof Lam belajar di SRJK (C) Liman Kati di antara tahun 1984-87 (tahun 1 -4). Beliau mendapat sarjana muda kerujurateraan awam (2001) di UTM, sarjana komputer sains (2003) di UTM, PhD kejuruteraan awam di Queen's Univerisity Belfast (2008). Beliau merupakan seorang pensyarah selepas tamat sarjana muda pada tahun 2001. Beliau pernah belajar atau bekhidmat di SRJK (c) Liman Kati, SRJK (C) Tsung Wah, SMJK Tsung Wah, Universiti Teknologi Malaysia, Sourthern University College, Mantissa University, Queen's University Belfast, University of Plymouth, Dalian University of Technology, Oxford University, University of Malaya dan Tianjin University. Beliau merupakan professor in ocean engineering, Tianjin University dan bekas associate professor in civil engineering di University of Malaya.

Alamat
------

Sekolah Jenis Kebangsaan (C) Liman
Liman Kati
33020, Kuala Kangsar
Negeri Perak, Malaysia
Telefon = 6057520772
Fax = 6057520772

Pautan luar
-----------

*
Koordinat: 35°37′48″N 139°46′30″E﻿ / ﻿35.63°N 139.775°E﻿ / 35.63; 139.775

Odaiba dan Rainbow Bridge pada waktu malam
**Odaiba** (お台場) ialah sebuah pulau buatan yang besar di Teluk Tokyo, Jepun, yang terletak di seberang Rainbow Bridge dari pusat bandaraya Tokyo. Asalnya, ia dibina untuk tujuan pertahanan pada 1850-an, diluaskan dengan mendadak ketika lewat abad ke-20 sebagai daerah pelabuhan, dan semenjak 1990-an ia telah berkembang sebagai kawasan perdagangan, perumahan dan istirahat yang utama. 

**Daiba** (台場) secara rasminya merupakan nama satu daerah pembangunan pulau di Wad Minato. Nama *Odaiba* sering memaksudkan seluruh **Pusat Bandaraya Sampingan Dermaga Tokyo** (東京臨海副都心, *Tokyo Rinkai Fukutoshin*) yang merangkumi daerah-daerah Ariake dan Aomi di Wad Kōtō dan daerah Higashi-Yashio di Wad Shinagawa.

Tarikan
-------

Rainbow Bridge
Miraikan
Antara tarikan-tarikan utama di Odaiba ialah:

* Daikanransha, sebuah roda Ferris 115-meter (377 ka)
* Studio Fuji Television
* Miraikan, Muzium Sains dan Inovasi Memuncul Kebangsaan Jepun
* Rainbow Bridge yang menghubungkan Odaiba dengan pusat bandaraya Tokuo
* Tokyo Big Sight Tokyo International Exhibition Center

Rujukan
-------

Pautan luar
-----------


|  |  |
| --- | --- |
|  | Wikimedia Commons mempunyai media berkaitan ***Odaiba*** |

* Wikivoyage
* Area Guide Diarkibkan 2010-07-04 di Wayback Machine of Odaiba with sightseeing spots
* historical map from 1892 (in Japanese)

Templat:Neighborhoods of Tokyo
Templat:Districts of Minato, Tokyo
Templat:D1GP circuits
**Sekolah Kebangsaan Maj Gen Datu Ibrahim** atau nama ringkasnya *SK Maj Gen Datu Ibrahim*, merupakan sebuah Sekolah kebangsaan yang terletak di D/A Pej.Pel.Gab.Kch,Jln Diplomatik,Off Jalan Bako.

Pada 2009, Sekolah Kebangsaan Maj Gen Datu Ibrahim memiliki 509 pelajar lelaki dan 462 pelajar perempuan, menjadikan jumlah keseluruhan murid seramai 971 orang. Ia mempunyai seramai 64 orang guru.2009

Sejarah
-------

Nama Asal sekolah ini ialah Sekolah Kem Seri Lara. Sekolah ini dikhaskan untuk anak-anak tentera yang berkhidmat di Kuching. Oleh kerana mereka ini sering berpindah randah maka pihak tentera bersetuju untuk menderma sebidang tanah dalam kem tentera (Kem Semenggo) sebagai tapak sekolah secara tetap.

Pada awal penubuhannya terdapat seramai 64 orang pelajar dan 2 orang guru berada di sekolah ini. Bilangan pelajar dan guru semakin meningkat apabila jumlah tentera yang dihantar untuk berkhidmat di sarawak semakin bertambah. Apabila sebuah sekolah di Jalan Airport Lama ditutup, maka bermulalah era bagi sekolah Kem Seri Lara ini.

Guru Besar pertama, Hj Othman Hj Zainuddin (Almarhum) telah membuat rayuan kepada pihak tentera untuk membina beberapa buah bilik darjah baru, gelanggang bola keranjang dan sebuah padang bola sepak. Permohonan ini telah diluluskan oleh pihak tentera.

Sebagai mengenang jasa dan sumbangan ini, nama seorang Panglima Angkatan Tentera yang berkhidmat di Sarawak telah diangkat secara rasmi sebagai nama sekolah. Maka tertubuhlah Sekolah Rendah Bantuan Mejar Jeneral Dato Ibrahim pada 30 Jun 1968.

Sekolah ini telah didaftar oleh Jabatan Pelajaran Sarawak pada 30 Disember 1967.

Pencapaian
----------

* Johan Bola Baling Zon A

Alamat
------

Sekolah Kebangsaan Maj Gen Datu Ibrahim
D/A Pej.Pel.Gab.Kch,Jln Diplomatik,Off Jalan Bako
93050, Kuching
Sarawak, Malaysia
Telefon = 082-612410
Fax = 612410

Pautan luar
-----------

* Sekolah Kebangsaan Major General Datu Ibrahim
**Octavia Nasr** (Arab: اوكتافيا نصر‎code: ar is deprecated ) (lahir 1966) adalah seorang wartawan hal ehwal Asia Barat. Beliau bertugas sebagai editor kanan CNN. Beliau dipecat kerana laman sosial miliknya di Twitter cenderung menyokong ulama aliran Syiah di Lubnan Ayatollah Mohammad Hussein Fadlallah yang baru meninggal dunia.

Kerjaya wartawan
----------------

Octavia Nasr menyertai CNN pada 1990. Oktavia Nasr membuat liputan hampir semua berita Asia Barat untuk CNN sejak 20 tahun lalu dan menjadi pembaca berita CNN World Report dan CNN International's World News dari 1993 hingga 2003.

Sebelum menyertai CNN, dia bekerja untuk Badan Penyiaran Lebanon.

Memuji ulama Hussein Fadlallah
------------------------------

Fadlallah adalah pemimpin kerohanian pergerakan Hizbullah yang terus berjuang menentang penjajahan Israel di Palestin dan Gaza. Hizbullah dikategori oleh Amerika Syarikat sebagai pertubuhan pengganas , berjuang menentang kewujudan Israel.

Naib Presiden Kanan CNN International Newsgathering, Parisa Khosravi menyatakan tindakan Oktavia memuji ulama itu tidak wajar. Oleh itu beliau wajar meninggalkan CNN (dipecat).

Perbandingan
------------

* Helen Thomas koresponden veteran White House terpaksa bersara selepas dikritik kerana ulasannya mengenai Israel.

Rujukan
-------

1. ↑  Editor kanan CNN dipecat
**Monyet Cantik** adalah Sinetron yang diproduksikan oleh Starvision di tayangkan di SCTV pada tahun 2007. Pelakonnya ialah Yuki Kato, Irshadi bagas, Dinda Hauw, Esa Sigit dan ramai lagi.

Pelakon
-------

| Nama Pelakon | Sebagai |
| --- | --- |
| Yuki Kato | Lisa |
| Irshadi bagas | Raka |
| Dinda Hauw | Gladys |
| Shae | Alina |
| Esa Sigit | Encup |
| Iping Bagus | Ayah Encup |
| Catherine Wilson | Sinta |
| Ponco Buwono | Ayah Lisa |
| Ranty Maria | Adik Raka |
| Anggur Aulia | Ibu Raka |
| Amanda Namira Pradisya | Dewi |

Sinopsis
--------

Lisa ialah seorang anak yang berasal dari keluarga kaya. Lisa mempunyai sifat yang sombong, jahat dan suka membezakan orang lain. Ayahnya berbohong kepadanya bahawa dengan mengatakan ibunya sudah meninggal, maka ia menjalinkan hubungan dengan seorang sekretarisnya yang bernama Sinta. sekretarisnya Lisa tidak bersetuju dengan hubungan ayahnya dengan sekretarisnya itu. Pada suatu hari ada seorang tukang topeng monyet sedang melakukan aksi topeng monyet di depan sekolah Lisa sehingga kereta Lisa tidak boleh lalu di jalan itu. Lisa pun keluar untuk menelepon Raka. Tiba-tiba monyet tersebut melompat ke arah Lisa lalu mencakar tangan Lisa dan mengambil pencil milik Lisa. Lisa marah
dan pemilik monyet tersebut mengejar monyetnya dan mengembalikan pencil yang diambil monyetnya. Lalu Lisa menyuruh pemandunya segera mengambil kemoceng dari keretanya. Lalu menyuruh Encup anak pemilik tukang topeng monyet untuk memukul monyet itu. Encup pun melaksanakannya, lalu Lisa pun pulang ke rumahnya.

Ketika malam hari terjadinya hujan lebat. Lisa bermimpi ada seekor monyet yang mendekatinya. Ternyata monyet itu adalah monyet yang dijumpainya siang tadi meninggal ketika malam tersebut. Keesokan harinya, Ibu Encup yang marah geram kerana monyetnya meninggal itu. Monyet itu mendekati Lisa dan memarahi Lisa dan berkata supaya Lisa disumpah menjadi monyet dan dijauhi teman-temannya.Lisa pada awalnya tidak percaya pada sumpahan, namun sumpahan itu pun terjadi. Pada malam hari Lisa terbangun dan melihat dirinya di cermin dalam biliknya. Lisa melihat seluruh badannya ditumbuhi bulu dan berubah menjadi monyet. Kemudian Lisa pun pengsan.
**Zamil Ahmad Murad** (48) merupakan seorang jurulatih skuad menembak Majlis Sukan Negeri Terengganu. 

Pada 11 Februari 2010, dia dihadapkan ke Mahkamah Majistret Kuala Terengganu atas tuduhan membunuh Syed Haikar Iskandar Syed Mazhar (34). Pada pukul 4.00 dan 4.30 petang pada 1 Februari 2010 Zamil telah menembak mati mangsa berhampiran kawasan semak di belakang rumah beralamat Lot No 19347 di Gong Badak, Belakang Depoh Syarikat Air Terengganu (SATU),Terengganu. Ketika itu Zamil berada di pusat latihan menembak pulang ke rumahnya setelah dihubungi isterinya (Juriah Abd. Manaf ,45) yang memaklumkan ternampak kelibat lelaki cuba memecah masuk ke rumah mereka.

  

Jika sabit kesalahan di bawah Seksyen 302 Kanun Keseksaan, tertuduh boleh dikenakan hukuman mati mandatori. Pendakwaan oleh Timbalan Pendakwa Raya, Mohd. Jazamuddin Ahmad Nawawi. Majistret ialah Wan Nor Aklima Wan Salleh.

  

Pada 12 Februari 2010, Pejabat Peguam Negara (AG) memohon perintah agar Zamil dilepaskan tanpa dibebaskan kerana bukti menunjukkan tertuduh bertindak demikian kerana mempertahankan diri. Peguam Negara, Tan Sri Abdul Gani Patail menyatakan pihaknya mendapati Zamil menembak lelaki itu kerana cuba menceroboh untuk memecah masuk rumahnya melalui pintu belakang. Mangsa dikatakan terlibat dalam kes pecah rumah, penyalahgunaan dadah dan pernah dikenakan hukuman penjara dan dibuang daerah.

Rujukan
-------

1. ↑  Jurulatih menembak dihadap ke mahkamah atas tuduhan bunuh
2. ↑  Jurulatih MSN dituduh membunuh
3. ↑  AG mahu mohon Zamil dilepaskan tanpa dibebaskan
4. ↑  Jurulatih MSN dilepaskan tanpa dibebaskan
Stuko dari Rumah Borujerdi-ha, 1850-an, Kashan, Iran
Stuko dari bangunan Sardar Rafie Yanehsari (bangunan Shahryari 1), Daerah Hezarjarib, Bandar Behshahr, Iran
**Stuko** atau **render** ialah bahan yang diperbuat daripada agregat, pengikat, dan air. Stuko yang digunakan basah dan mengeras kepada pepejal yang sangat padat. Ia digunakan sebagai salutan hiasan untuk dinding dan siling, dan sebagai seni arca dan seni dalam seni bina. Stuko boleh digunakan untuk menutup bahan binaan yang kurang menarik secara visual, seperti logam, konkrit, blok cinder, atau bata tanah liat dan adob. 

Dalam bahasa Inggeris, stuko biasanya merujuk kepada salutan untuk luar bangunan dan plaster untuk dalaman; seperti yang diterangkan di bawah, bahan itu sendiri agak berbeza. Bagaimanapun, bahasa-bahasa Eropah yang lain, termasuk bahasa Itali, tidak mempunyai perbezaan yang sama; *stucco* bermaksud *plaster* dalam bahasa Itali dan berfungsi untuk kedua-duanya. Ini telah membawa kepada bahasa Inggeris sering menggunakan "stucco" untuk plaster hiasan dalaman dalam pelepasan.

Rujukan
-------

1. ↑  Henry, Alison; Stewart, John, penyunting (2011). *Practical building conservation. Mortars, plasters and renders*. Farnham/Burlington: Ashgate Publishing. m/s. 87.

Bacaan lanjut
-------------

* Grimmer, Anne Grimmer. *The Preservation and Repair of Historic Stucco*. Technical Preservation Services, Heritage Preservation Services Division, National Park Service.
* Ling, Roger (Editor) (1999). *Stuccowork and Painting In Roman Italy*. Aldershot: Ashgate.CS1 maint: extra text: authors list (link)
* Wadsworth, Emily (1924). "Pelepasan Stucco dari Abad Pertama dan Kedua Masih Masih Di Roma". *Memoir Akademi Amerika di Rom* (4): 9-102.
**Sekolah Menengah Kebangsaan Muadzam Shah** atau nama ringkasnya *SMK Muadzam Shah*, merupakan sebuah Sekolah menengah kebangsaan yang terletak di Jalan Sekolah.

Pada 2009, Sekolah Menengah Kebangsaan Muadzam Shah memiliki 239 pelajar lelaki dan 408 pelajar perempuan, menjadikan jumlah keseluruhan murid seramai 647 orang. Ia mempunyai seramai 79 orang guru.2009

Sejarah
-------

Sekolah Menengah Kebangsaan Muadzam Shah terletak di Bandar Baru Muadzam Shah dan merupakan sekolah menengah yang pertama dibina di Bandar ini iaitu pada tahun 1983. Kewujudannya sebagai sebuah sekolah berasrama amat diperlukan oleh penduduk disekitarnya seperti Kota Bahagia (20 km), Kota Perdana (25 km), Keratong 7, 8, 9 dan 10 (25-30 km), Chanis (40 km), Cenderawasih (50 km), Kedaik (42 km) dan Selancar (70 km).Bermula pada tahun 1991 barulah beberapa sekolah menengah lain dibina. Sekolah ini merupakan sekolah Gred A yang telah dinaikkan tarafnya semenjak tahun 1993 lagi.

Pencapaian
----------

Alamat
------

Sekolah Menengah Kebangsaan Muadzam Shah
Jalan Sekolah
26700, Muadzam Shah
Pahang, Malaysia
Telefon = 6094522171
Fax = 6094526177

Pautan luar
-----------

* fb official: smkmuadzamshahTheofficial
*
**Seni bina teknologi tinggi**, juga dikenali sebagai **ekspresionisme struktur**, ialah sejenis seni bina modenis Akhir yang muncul pada 1970-an, menggabungkan unsur industri teknologi tinggi dan teknologi ke dalam reka bentuk bangunan. Seni bina teknologi tinggi berkembang daripada gaya modenis, menggunakan kemajuan baru dalam teknologi dan bahan bangunan. Ia menekankan kelutsinaran dalam reka bentuk dan pembinaan, mencuba menyampaikan struktur dasar dan fungsi sebuah bangunan di seluruh dalaman luarannya. Seni bina teknologi tinggi banyak menggunakan aluminium, keluli, kaca, dan tidak begitu digunakan konkrit (teknologi yang dikembangkan lebih awal), kerana bahan ini menjadi lebih maju dan sedia ada pelbagai bentuk yang lebih luas pada masa gaya tersebut berkembang - umumnya, kemajuan dalam arah aliran ke arah keringanan berat.

Lihat juga
----------

* Seni bina teknologi tinggi British

Rujukan
-------

1. ↑  Pawley, Martin (1991). "High-Tech Architecture: History Vs. The Parasites". *AA Files* (21): 26–29. ISSN 0261-6823. JSTOR 29543727.
2. ↑  Etherington, Rose. "How much does your building weigh, Mr. Foster?". *dezeen.com*.

Templat:Modern architecture
Templat:Architecture in the United States
Gunung Fuji, dari *Tiga Puluh Enam Pemandangan Gunung Fuji*), ukiran kayu berwarna karya Katsushika Hokusai
**Seni grafik** ialah cabang seni halus yang proses pembuatan karyanya menggunakan teknik cetakan, biasanya di atas kertas. Kecuali pada teknik monotaip, prosesnya mampu mencipta salinan karya yang sama dalam jumlah banyak, ini yang disebut dengan proses cetakan. Setiap salinan karya dikenali sebagai impresi. Lukisan, di sisi lain, mencipta karya seni asli yang unik. Cetakan dicipta dari permukaan bahan, yang umumnya digunakan ialah: plat logam, biasanya tembaga atau zink untuk ukiran atau etsa; batu digunakan untuk litografi; papan kayu untuk potongan kayu. Masih banyak lagi bahan lain yang digunakan dalam karya seni ini. Setiap hasil cetakan biasanya dianggap sebagai karya seni asli, bukan sebuah salinan. Karya-karya yang dicetak dari sebuah plat mencipta satu edisi, pada masa seni rupa moden masing-masing karya ditandatangani dan diberi nombor untuk menandakan bahawa karya tersebut ialah edisi terhad.

Rujukan
-------

1. ↑  "Graphic art." *Encyclopædia Britannica*. Britannica.com. Retrieved 21 February 2016.

Pautan luar
-----------

* Thompson, Wendy. "The Printed Image in the West: History and Techniques". In Timeline of Art History. New York: The Metropolitan Museum of Art, 2000–. (October 2003)
* André Béguin's dictionary;enormous dictionary of terms, relating more to the printing than the creation of the image
* Another glossary - for modern prints
* Judging the Authenticity of Prints by The Masters by art historian David Rudd Cycleback
* Site dedicated to the activity of printmaking and thinking creatively. Includes footage of well-known artists working at Crown Point Press in San Francisco.

|  |  |
| --- | --- |
| Kawalan kewibawaan Sunting ini di Wikidata | 
* Arkib Negara (A.S.)

 |
Pemandangan hadapan.
Masjid Kauman Semarang adalah sebuah Masjid yang berada di Semarang Jawa Tengah Indonesia. 

Masjid ini dibangun pada tahun 1170 Hijriah atau bertepatan dengan tahun 1749 M. Bangunan Masjid Kauman Semarang yang ada sekarang adalah bangunan yang keempat, yang merupakan lanjutan dari masjid keadipatian sebelumnya Pertama kali masjid dibina di kawasan Mugas (Mugasari), tetapi kerana penduduknya tidak berkembang masjid dipindahkan ke Bubakan yang penduduknya lebih ramai berhubung kawasan ini telah berkembang menjadi bandar pelabuhan.

Dugderan
--------

Prosesi perarakan Dugderan adalah pawai menyambut bulan Suci Ramadhan. Pawai ini kini digabungkan kegiatannya bersama sama 3 masjid utama bandar Semarang, yakni Masjid Agung Semarang atau lebih dikenali Masjid Kauman, Masjid Raya Baiturrahman Simpanglima, dan Masjid Agung Jawa Tengah (MAJT)

Catatan Kaki
------------

1. ↑  "Masjid Besar Semarang Perannya dalam Pengembangan Islam". 13 May 2012. Diarkibkan daripada yang asal pada 2014-10-28. Dicapai pada 2012-05-13.
Contoh seni khat Parsi oleh Mir Emad.
**Seni khat Parsi/Iran** (Parsi: خوشنِویسیِ ایرانیcode: fa is deprecated ) merupakan seni kaligrafi dalam bahasa Parsi. Ini adalah salah satu bentuk-bentuk seni yang paling dihormati sepanjang sejarah Iran serta komuniti berbahasa Parsi di Afghanistan.

Sejarah
-------

### Nasta'liq

Rencana utama: Nasta'liq (seni khat)
Selepas penaklukan Islam ke atas Parsi pada abad ketujuh, bangsa Parsi menerapkan abjad Arab ke dalam bahasa mereka lalu membangunkan skrip tulisan mereka sendiri. Di samping 28 abjad asal Arab, empat lagi abjad tambahan diterapkan oleh orang Parsi lalu membentuk tulisan Parsi pada masa kini.

Kira-kira seribu tahun lalu, Ibn Muqlah (Parsi: ابنِ مقله بيضاوی شيرازیcode: fa is deprecated ) dan adik-beradiknya mencipta enam jenis seni khat Parsi, yakni Mohaqiq, Reyhan, Sols, Naskh, Toqi and Riqa'. Jenis-jenis ini lazim selama empad abad dalam budaya Parsi. Pada abad ketujuh Hijrah, Hassan Farsi Kateb menggabungkan khat Naskh dan Riqa' lalu membentuk seni khat Ta'liq. Pada abad ke-14, Mir Ali Tabrizi menggabungkan pula khat Naskh dan Ta'liq lalu mencipta seni khat Nas’taliq. Dalam 500 tahun terkini, Nastaʿlīq telah menjadi gaya khat utama dalam penulisan skrip Arab-Parsi.

Rujukan
-------

1. 1 2  "History - Persian Calligraphy- All about Persian Calligraphy". *persiancalligraphy.org*. Diarkibkan daripada yang asal pada 2015-09-04. Dicapai pada 2021-03-17.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Seni khat Parsi*** |

* Ḡolām-Ḥosayn Yūsofī, Calligraphy, *Encyclopaedia Iranica*, di
Two dancers leapingTarian ialah sejenis seni persembahan yang diamalkan di seluruh dunia.
**Seni persembahan** ialah seni seperti muzik, tarian, dan drama yang dipersembahkan untuk penonton. Seni persembahan termasuk pelbagai disiplin yang dipersembahkan di hadapan penonton secara langsung, termasuk teater, muzik dan tarian.

Teater, muzik, tarian dan manipulasi objek, dan jenis persembahan lain terdapat dalam semua budaya manusia. Sejarah muzik dan tarian bermula pada zaman pra-sejarah manakala kemahiran sarkas bermula sekurang-kurangnya Mesir Purba. Banyak seni persembahan dipersembahkan secara profesional. Persembahan boleh dibuat dalam bangunan yang dibina khas, seperti teater dan rumah opera, di pentas terbuka pada perayaan, di pentas dalam khemah seperti sarkas dan di jalanan.

Persembahan secara langsung di hadapan penonton adalah satu bentuk hiburan. Perkembangan rakaman audio dan video telah membenarkan penggunaan peribadi seni persembahan. Seni persembahan selalunya bertujuan untuk meluahkan emosi dan perasaan seseorang.

Rujukan
-------

1. ↑  "the-performing-arts noun - Definition, pictures, pronunciation and usage notes | Oxford Advanced Learner's Dictionary at OxfordLearnersDictionaries.com". *www.oxfordlearnersdictionaries.com*. Dicapai pada 2021-01-19.
2. ↑  Oliver, Sophie Anne (February 2010). "Trauma, Bodies, and Performance Art: Towards an Embodied Ethics of Seeing". *Continuum*. **24**: 119–129. doi:10.1080/10304310903362775.

Pautan luar
-----------

* Bibliography of Performing Arts In The East
* European Collected Library on Performing Arts

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat

 |
| Lain-lain | 
* Aplikasi Berfaset Terminologi Subjek
* Arkib Negara (A.S.)

 |
**Sekolah Jenis Kebangsaan (C) Yuk Chuen** atau nama ringkasnya *SJK(C) Yuk Chuen*, merupakan sebuah Sekolah jenis kebangsaan Cina yang terletak di Jalan Besar.

Pada 2009, Sekolah Jenis Kebangsaan (C) Yuk Chuen memiliki 9 pelajar lelaki dan 9 pelajar perempuan, menjadikan jumlah keseluruhan murid seramai 18 orang. Ia mempunyai seramai 5 orang guru.2009

Sejarah
-------

Pada tahun 2011, pertama kalinya seramai 4 orang murid dari Persatuan St. John Ambulans Malaysia SJK (C) Yuk Chuen, Changkat Jering menyertai Pertandingan Masak-memasak peringkat Daerah Larut Matang & Selama dan mereka telah mendapat tempat Naib Johan. Pertandingan itu dianjurkan oleh pihak Ibu Pejabat St. John Ambulans Malaysia Kawasan Perak Utara di Lot 1019, Jalan Lumba Kuda 34000 Taiping, Perak. Pada minggu tersebut terdapat 2 aktiviti dijalankan pada hari yang sama iaitu Perkhemahan St. John Muda & NCO`s 2011.

Alamat
------

Sekolah Jenis Kebangsaan (C) Yuk Chuen
Jalan Besar
34850, Changkat Jering
Negeri Perak, Malaysia
Telefon = 6058553248
Fax = 6058553248

Pautan luar
-----------

*